Rikunarita-ORG/Wikinium huggingface dataset:
# Zanger

Zanger
E **zanger(esse)** is e muzikant die zyn stemme gebruukt voe te ziengn. Dikkers zyn der menschen die meidoen op een instrument. E zanger kut etwien zyn die ziengt voe de leute, of voe zyn beroep. Wie dat er zyn beroep van makt, oefent zyn stemme en volgt trainienge.

## Sôortn stemmn

Sommigte menschen en e styve oge stemme an ze ziengn, ander e lêge. D'r bestoan termn om an te duudn wuffer sôorte stemme da z'en.

* By vrouwmenschen (van oge na lêge): soproane, mezzo-soproane, alt.
* By mannemenschen (van oge na lêge): contratenor, tenor, baritong, bas.

## West-Vlamsche zangers e zangeressn

Oek in West-Vloandern lopt er vele volk round da ziengt, en d'r zyn of neur brôod mei verdient. *Zie de Lyste van West-Vlamsche zangers e zangeressn*
# Peking

| **Peking** 北京 Běijīng  |
| --- |
| **Koarte** |  |
|  **Land** |  China |
|  **Ippervlak:** | 16,410.54  km² |
|  **Inweuners:** | 21.893.095 |
|  **Website** | beijing.gov.cn |

**Peking** of **Beijing** (Chinees: 北京; pinyin: Běijīng) is den hoofdstad van China. Van 't historisch China is 't sinds de stichtinge van de Qing-dynastie in 1644 den hoofdstad, allene nie tusschen 1928 en 1949, ton da Nanjing den hoofdstad was.

Peking is, t'hope me Luoyang, Nanjing en Xi'an, een van de vier historische hoofdsteden van China. Met e bevolkingsgetal van 21,9 miljoen (tellinge 2020) is 't een van de grotste steden van de weireld; in China is Shanghai wel grotter. Peking wordt gezien lik 't belangrykste centrum vo besteur, onderwys en kultuur. Derneffest is 't e belangryk knooppunt vor allerhande vervoermiddeln, me vele spoorwegen en snelwegen.

T'hope me Chongqing, Shanghai en Tianjin is Peking een van de vier Chineesche stadsprovinsjes die dezelfste stoatus hen lik e Chineesche provinsje. De stadsprovinsje Peking wordt helegans omringd deur de provinsje Hebei, behalve in 't zuudoostn, woar da Peking grenst an de stadsprovinsje Tianjin.